**Gazdasági, Műszaki, Jogi, Környezetvédelmi Bizottság Elnök**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: buszmegálló

**Tisztelt Képviselő-testület!**

Ete Község Önkormányzat Polgármestere keresett meg minket azzal a kéréssel, hogy az egyik, használaton kívül lévő buszmegállót egy jelképes összegért adjuk el nekik. A buszmegállókat a Polgármester asszony megtekintette.

A régi buszmegállókat az újak kihelyezése óta a Városigazgatóság tárolja, hasznosításukra elképzelés nincs. A könyveinkben a bruttó értékük 32.000,- Ft. és 434.711,- Ft. között van, az értékcsökkenés miatt - kettőt leszámítva - nullára le vannak írva.

A bizottság határozatképtelen volt, de a megjelent tagok támogatták, hogy a használaton kívül lévő buszmegállók közül 1 db eladásra kerüljön Ete Község Önkormányzata részére.

Kérem Tisztelt Képviselő-testületet, hogy a Polgármester asszony kérése kapcsán szíveskedjen döntést hozni.

Kisbér, 2024. április 5.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

1 db, használaton kívüli autóbuszmegálló felépítményt értékesít Ete Község Önkormányzata részére bruttó ………… ,- Ft. összegen azzal, hogy az elszállításáról és felállításáról a vásárlónak kell gondoskodnia.

utasítja a Kisbéri Közös Önkormányzati Hivatalt a fenti feltételek szerinti adás-vételi szerződés előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző